صلح نامہ

صُلْح نامَہ یا مُعاہَدَۂ اَمْن دو یا دو سے زیادہ متحارب فریقوں عموماً ملکوں یا حکومتوں کے درمیان ایک باضابطہ معاہدہ ہوتا ہے جس کے ذریعے ان کے درمیان جنگ کی حالت کو رسمی طور پر ختم کیا جاتا ہے۔ یہ التوائے جنگ (یا عارضی صلح) سے مختلف ہوتا ہے کیونکہ یہ محض لڑائی روکنے کا معاہدہ ہوتا ہے؛ خود سپردگی سے بھی مختلف ہے جس میں کوئی فوج اپنے ہتھیار چھوڑنے پر آمادہ ہوتی ہے؛ اور نہ یہ صرف جنگ بندی یا صلح کے مترادف ہے جس میں فریق وقتی یا مستقل طور پر لڑائی روکنے پر اتفاق کر لیتے ہیں۔

سفارت کاری میں صلح نامے کی ضرورت اس وجہ سے پیش آتی ہے کہ اگرچہ جنگ عملاً ختم ہو جائے اور لڑائی رک جائے لیکن قانونی اور سیاسی طور پر جنگ کی حالت خود بخود ختم نہیں ہوتی۔ حقیقی لڑائی کے خاتمے کے باوجود متحارب فریق قانوناً ایک دوسرے کے دشمن ہی سمجھے جاتے ہیں۔ اسی لیے  کو ایک ایسی قانونی حالت کہا جاتا ہے جو سرکاری اعلان کے ذریعے قائم اور ختم ہوتی ہے، خواہ عملی طور پر مسلح تصادم ہو یا نہ ہو اور عموماً اس میں جنگ کے قوانین لاگو رہتے ہیں۔state of war چنانچہ جب لڑائی ختم ہو جاتی ہے تو بھی سابقہ متحارب فریقوں کے لیے صلح نامہ ضروری ہوتا ہے تاکہ وہ قانونی طور پر امن کی حالت میں منتقلی کے دوران پیش آنے والے تمام معاملات پر باقاعدہ اتفاق کر سکیں۔

 صلح نامہ کے اجزا 
کسی معاہدے کا مواد عموماً اس تنازع کی نوعیت پر منحصر ہوتا ہے جسے ختم کیا جا رہا ہو۔ اگر تنازع کئی فریقوں کے درمیان اور بڑے پیمانے پر ہو تو یا تو ایک جامع بین الاقوامی معاہدہ کیا جاتا ہے جو تمام مسائل کا احاطہ کرتا ہے یا پھر ہر فریق کے ساتھ الگ الگ معاہدے طے پاتے ہیں۔

صلح نامے میں شامل کیے جانے والے ممکنہ امور میں درج ذیل نکات شامل ہو سکتے ہیں:
 ریاستی سرحدوں کا باضابطہ تعین
 آئندہ تنازعات کے حل کے طریقہ کار
 وسائل تک رسائی اور ان کی تقسیم
 مہاجرین کی حیثیت
 جنگی قیدیوں کی حیثیت
 پرانے قرضوں کا تصفیہ
 نا انصافی یا غیر منصفانہ طرزِ عمل کی وضاحت
 سابقہ معاہدات کا دوبارہ نفاذ
 انتقامی اقدامات سے متعلق شقیں

جدید تاریخ میں بعض پیچیدہ اور دیرینہ تنازعات میں پہلے جنگ بندی تک بات پہنچتی ہے اس کے بعد امن کے ایک باقاعدہ عمل کے ذریعے مرحلہ وار اقدامات کیے جاتے ہیں۔ ان اقدامات کا مقصد دونوں جانب سے مطلوبہ حتمی ہدف (یعنی پائیدار امن اور صلح نامے پر دستخط) تک پہنچنا ہوتا ہے۔

 حوالہ جات 

زمرہ:امن معاہدے
زمرہ:بین الاقوامی قانون
زمرہ:قوانین جنگ